Uskontojenvälisen liikkeen agendalla -
ei ole vain hyvä yhteistyö ja dialogi eri uskontojen edustajien välillä.
Se pyrkii kohti universalismia ja jopa maailmanuskontoa, -
joka tukee maailmanhallitusta. Tästä puhumme tässä ohjelmassa.
ETULINJASSA
Olen Daniela Persin, ja vieraanani on Per-Arne Imsen, -
pastori ja kirjailija. Tervetuloa! - Kiitos.
Sinut tunnetaan erityisesti kirjastasi Inga andra gudar (Ei muita jumalia).
Kolme vuotta sitten teimme tämän kirjan pohjalta kaksi ohjelmaa .
Käsittelimme kahta keskeistä aihealuetta:
synkretismiä eli uskontojen sekoitusta ja uskontojenvälisen liikkeen agendaa.
Tulimme noissa ohjelmissa joihinkin ravisteleviin johtopäätöksiin.
Olet kirjoittanut niistä kirjassasikin.
Tuo agenda pyrkii kokoamaan -
kaikki maailman uskonnot saman sateenvarjon alle.
Ainoat, jotka eivät mahdu joukkoon, olemme me herätyskristityt, -
jotka korostamme Jeesusta ainoana tienä Jumalan luo.
Meidän pelastusnäkemyksemme on eksklusiivinen, poissulkeva.
Tämä tuo korviini kaikuja Ilmestyskirjasta.
Kertoisitko, miksi siitä ei puhuta enempää täällä Ruotsissa.
Keitä ovat uskontojenvälisen liikkeen kantavat voimat?
Millä foorumeilla se vaikuttaa?
Foorumeita on useita erilaisia.
Jos pitää mainita joku henkilö, se on katolisen kirkon paavi.
Hän on erittäin aktiivinen tässä liikkeessä.
Otetaan lyhyt katsaus siihen, -
miten tarve koota ihmiskunta yhteen on ilmennyt historiassa.
Rooman valtakunnassa -
keisari Konstantinuksella oli tarve pitää Rooman valtakunta koossa.
Hän ymmärsi, että tarvittiin välttämättä uskontoa -
pitämään kasassa monista eri kansoista koostuva valtakunta.
Hän halusi, että ensinnäkin piti olla yhteinen uskonto ja usko.
Hierarkian huipulla oli ylin johtaja, jonka johtaja hän puolestaan oli.
Valtakunta jaettiin piispakuntiin -
Rooman valtakunnan maakuntajaon mukaan.
Uskoakseni malli on nytkin sama.
Ilmestyskirja ja Danielin kirja puhuvat valtakunnasta, joka syö koko maan.
Sama henki ja innoitus on takana nytkin, -
kun halutaan koota ihmiskunta.
Silloin se johti kirkkolaitoksen ja katolisen kirkon syntyyn.
Saman katolisen kirkon johtaja, paavi, on nyt liikkeellepaneva voima.
Nyt tehdään uutterasti töitä maailmanuskonnon luomiseksi, -
rinnakkain maailmanhallituksen ja maailmantalouden kanssa.
Rakenteilla on Antikristuksen valtakunta.
Foorumeita on erilaisia. Katolinen kirkko luonnollisesti.
On myös monia erilaisia foorumeita.
Monet niistä ovat YK:n alaisia, sillä myös YK on asiassa hyvin aktiivinen.
Sitten on niitä, jotka puhuvat samasta asiasta ehkä eri näkökulmasta, -
kuten Maailman talousfoorumi WEF, jossa pääpaino on taloudella.
Kaikki nämä kulkevat jotenkin tiiviisti käsikkäin.
Se on melkoinen vyyhti.
Päällimmäinen motiivi ei ole uskonto sinänsä, -
vaan poliittisen vallan saaminen koko maailmasta.
Maailman uskonnoillakin on foorumi. - Toki. - Mikä sen nimi onkaan?
Paavikin on puhunut siellä. - Uskontojen maailmanparlamentti.
Se kokoontuu vuosittain. Mainitsen siitä kirjassani kiintoisan seikan.
Kun paavi ensin vieraili ensi kertaa USA:n kongressissa, -
hän varoitti puheessaan... Käännetäänpä se mitä hän sanoi...
Hän varoitti raamattu-uskollisista kristityistä, -
jotka pitävät kiinni siitä, että on vanhurskaita ja syntisiä.
"Nykymaailma vaatii kaikenlaisen kahtiajaon kohtaamista, -
joka jakaa ihmiset näihin kahteen leiriin." Ja paavi jatkaa tästä.
Tämä ajattelutapa, -
että jotkut vastustavat tätä voimakkaasti...
Varmasti on muitakin vastustavia ryhmiä, -
mutta varsinkin evankelikaalit ja raamatulliset kristityt.
He ovat lukeneet Raamatusta ja ymmärtävät:
Ai ai, tämä on sitä, mitä Raamattu kertoo tapahtuvan lopun aikoina.
He ovat lukeneet antikristuksen maailmanvallasta.
Sen ääriviivat, ideologia ja ajattelu alkavat hahmottua.
Samoin visiot, jotka maalaavat sen, mistä Raamattu puhuu.
Kun paavi oli vieraillut USA:n kongressissa, -
Uskontojen maailmanparlamentti kokoontui kolme viikkoa sen jälkeen.
Siellä todettiin näin:
"Kristillinen pelastusoppi sulkee jotkut sisäänsä ja toiset ulos.
Se on sanoma, joka julistaa, että meillä on pelastus, noilla ei.
Jos opettaa, että pelastus on vain Jeesuksessa, -
että on taivas ja helvetti, ei tunnusta muita uskontoja samanarvoisiksi, -
vaan sulkee muut uskonnot ulkopuolelle ja torjuu ne.
Uskontojenvälinen liike uskoo, että Jumala hyväksyy kaikki.
Jumala on kaikissa."
"Raamattuun pitäytyvää kristittyä ei tulla sietämään maailmassamme."
Paavihan on jatkanut tätä sanomalla, -
että hän uskoo kaikkien uskontojen olevan Jumalan innoittamia.
Se ei pidä ollenkaan yhtä Raamatun totuuden kanssa.
Ei todellakaan. Paavi on antanut monia hämäriä lausuntoja.
Hän on todella universalisti, se on käynyt yhä ilmeisemmäksi.
Kirjan kirjoittamisen jälkeisinä vuosina se on käynyt paljon selvemmäksi, -
etenkin paavin ensyklikoista eli kiertokirjeistä ja matkoista maailmalla.
Hän tapaa eri uskontojen johtajia.
Hän seisoi imaamin rinnalla Istanbulin Sinisessä moskeijassa -
Mekkaan päin kääntyneenä ja rukoili yhdessä imaamin kanssa.
Olikohan se Sri Lanka, missä hän rukoili buddhalaismunkkien kanssa -
Buddhan opetuslapsen pyhäinjäännösten edessä.
Hän totisesti näyttää olevansa valmis menemään hyvin pitkälle, -
paljon pidemmälle kuin kukaan aiempi paavi.
Tosin edellinenkin paavi kokosi maailman eri uskontojen edustajat -
luokseen Roomaan, ja he rukoilivat siellä yhdessä.
Ei tämä ihan uutta ole, mutta nykyinen paavi on mennyt paljon pidemmälle.
Totta. Jopa kolme viimeistä paavia, Johannes Paavali II ja...
Avautumista on todella tapahtunut.
Tapahtuu nk. inkulturaatiota.
Se tarkoittaa, että kun tullaan uuden kulttuurin piiriin, -
jossa on oma uskontonsa, eri jumalia ja niin poispäin, -
julistetaan, että nuo teidän jumalanne, joita rukoilette, -
ovat sama Jumala, jota me katolilaiset rukoilemme.
Niillä on vain eri nimi.
Vähän kuin jos profeetta Elia olisi sanonut, että kun te palvotte Baalia, -
se on vain Israelin Jumalan toinen nimi.
Sekin, että kyse on saman Jumalan toisesta nimestä, -
juontaa Rooman valtakunnan aikaisesta ajattelusta.
Siellä Summus Deus tarkoitti: Hän on korkein Jumala.
Hänellä on vähän eri nimiä eri paikoissa, mutta hän on Jumala.
Tämän ideologian juuret ovat nähtävissä.
Ne juontavat Rooman valtakunnasta, mutta nyt ne tuodaan koko maailmaan.
Tarkastellaan vähän viime vuosien kehitystä.
Mainitsit paavin kiertokirjeet.
Yleensä paavi on lähettänyt nämä ensyklikat katoliselle kirkolle.
Katolisessa kontekstissa ensyklika on yhtä kuin Jumalan sana.
Se rinnastetaan Jumalan sanaan, osana traditiota, joka on totuus.
Lokakuussa 2020 paavi julkaisi kiertokirjeen.
Sen nimi Fratelli tutti tarkoittaa Kaikki veljet.
Tällä kertaa se oli suunnattu itse asiassa koko ihmiskunnalle, -
ei enää vain katoliselle kirkolle. - Aivan. - Kertoisitko siitä. - Toki.
Nyt yhtäkkiä hän ei olekaan enää vain katolisen kirkon paavi.
Se oli kuin paimenkirje, -
joka lähetettiin koko maailmaan, koko ihmiskunnalle.
Fratelli tutti tarkoittaa kaikki veljet.
Hän selittää selkeästi toistamiseen kiertokirjeen 287 kohdassa, -
mitä hän sillä tarkoittaa.
Se tarkoittaa, että koko ihmiskunta on veljiä ja sisaria.
Hän puhuu Maasta yhteisenä kotinamme -
ja että meidän tulee ottaa kaikista uskonnoista se hyvä, mitä niissä on.
Hän käyttää siitä käsitettä, joka ei ole hänen antamansa, -
vaan Vatikaanin toisen kirkolliskokouksen: yhteinen hyvä.
Hyvän tahdon ihmisten tulee koota yhteinen hyvä kaikista uskonnoista.
Niin saadaan rauha maailmaan.
Kaikista tulee yhtäkkiä hyviä ja kilttejä. Kaikki sodat loppuvat.
Kaikki vihollisuudet katoavat.
Pääsemme onnen valtakuntaan tässä maailmassa.
Hitlerillä oli sama ajatus, samoin Maolla ja Stalinilla.
Hekin uskoivat, että ihminen itse pystyy saamaan sen aikaan.
Aina se johti hirvittävään diktatuuriin niille, jotka eivät siihen suostuneet.
Juuri niin. Tähän ajatukseen liittyy pakko.
Kuten sanot, kaikki eivät tule myymään tätä.
Ostamaan tätä? - Aivan. Mitäs heille tehdään?
Sekin selitetään: Tarvitaan pakkokeinoja.
Ehkä demokratiakin pitää lakkauttaa ja siirtyä diktatuuriin.
Se sanotaan jo aika avoimesti. Minusta se on pelottava näköala.
Kaikesta kuvaillusta ihanuudesta tuleekin ehkä lopulta helvetti.
Paavi jopa peräänkuulutti Fratelli tutti -kirjeessään -
maailmanlaajaa auktoriteettia, joka on säädetty lailla.
Aivan. - Hyvä totalitaarinen yhteiskunta.
Historia on näyttänyt, mitä se on tarkoittanut. - Todellakin.
On toinenkin, aiempi kiertokirje, Laudato si', vuodelta 2015.
Siinä oli samantapaisia äänenpainoja. Mikä oli sen pääviesti?
Se käsitteli ympäristöliikettä.
Paavi käyttää usein nimitystä Äiti maa, -
mikä on kristilliselle näkemykselle tavattoman vierasta.
Äiti maa -nimi tulee jumalattaresta, -
joka tunnettaan ympäri maailman vähän eri nimillä.
Paavi puhuu ympäristöstä ja eräänlaisesta kääntymyksestä, -
"ympäristöherätyksestä". Se ei ole kääntymistä Jumalan puoleen, -
vaan kääntymistä näkemään luonto.
Jos ymmärrän oikein, paavi kirjoittaa Laudato si' -ensyklikassa, -
että kaikki pelastuvat ikuiseen elämään, -
kunhan he vain kääntyvät pitämään huolta Äiti maasta.
Pelastus ei enää liity mitenkään Jumalaan ja Jeesukseen.
Yhtäkkiä keskiöön nouseekin Äiti maa ja ikuinen elämä.
Kaikki pääsevät taivaaseen, riippumatta siitä mihin he uskovat, -
jos he vain huolehtivat Äiti maasta. Olenko ymmärtänyt oikein?
Kyllä olet. Maailman pelastaminen on nyt vahvasti tapetilla.
Ajattelu on oikeastaan sama kuin aiemmin mainitussa ensyklikassa.
Ihmiskunnan tulee yhteistuumin pelastaa maa.
Jeesus on koko ajan sysätty sivuun.
Hän, joka tuli tuomaan rauhan, Hän, joka on luonut taivaan ja maan.
Hän, jolla on parhaat ajatukset koko universumia kohtaan.
Hän tietää, mikä on ihmiskunnalle parasta.
Emme voi alkaa ratkoa vain synnistä seuraavia oireita, -
vaan meidän on tartuttava juurisyihin.
Nyt yritetään parsia siellä ja täällä, ja sitten taas tuolla ratkeaa.
Katastrofi seuraa toistaan.
Ellemme me ihmiset käänny Jumalan puoleen, tilanne vain pahenee.
On vain yksi tapa ratkaista ihmiskunnan ongelmat -
ja kaikki katastrofit.
Käännytään Jumalan puoleen.
Silloin saamme rauhan Jumalan ja toistemme kanssa.
Siten saadaan rauha maan päälle.
Eli käännytään Jeesuksen puoleen, joka on ainoa Pelastaja, -
ei vain jonkin yleisen jumaluuden puoleen. - Juuri niin.
Tämä liittyy myös YK:n Agenda2030:een.
Siihen myös paavilla on kytköksensä.
Kaikki lähtee siitä, että ihmiskunta, YK, katsoo, -
että voimme yhdessä luoda paratiisin maan päälle.
Kaikki kuulostaa tosi hyvältä.
Taustalla on kuitenkin koko ajan totalitaarinen ajattelu.
Aivan. Jos se olisi niin yksinkertaista, -
että kaikki maailman ihmiset ottaisivat parhaan osan uskonnostaan -
ja kaikesta muustakin ja tulisivat koolle ja ongelmat ratkeaisivat.
Mutta ei se ole niin yksinkertaista. Ensin on ratkaistava perusongelma.
Olet päivittänyt kirjaasi englanninkielissä käännöksessä.
Siinä tuot esiin sen, -
että Fratelli tutti -kirjeessä paavi sanoo, että kaikki ovat veljiä.
Mutta mitä Jeesus sanoo siitä, kuka on hänen äitinsä ja ketkä hänen veljiään?
"Joka tekee Jumalan tahdon, se on minun veljeni ja sisareni ja äitini."
Koko ajan on kyse suhteestamme Jumalaan ja Jeesukseen.
Tässä yritetään rakentaa toista pelastustietä.
Se ei johda siihen päämäärään, jota maalaillaan.
Esitellään visioita ja puhutaan kauniin sanakääntein.
Ne eivät tule koskaan toteutumaan.
Minua huolestuttaa, että tästä on merkkejä Pohjolassakin.
Ruotsissa ja Suomessa on monia seurakuntia, -
sekä kirkossa että vapaissa suunnissa, joissa ympäristöasiat ovat keskiössä.
Toki saimme jo paratiisissa tehtävän varjella luontoa.
Ei sen silti tule olla ainakaan lähetystyön keskiössä.
Luin järkyttyneenä kolehtipuheen, -
joka oli tarkoitettu luettavaksi kaikissa Ruotsin kirkoissa.
Siinä puhuttiin Äiti maasta, sisarestamme ja veljestämme.
Sunnuntain kolehti kannettaisiin maailmanlähetykselle, -
mutta maailmanlähetyksen sisältönä olivat ympäristökysymykset.
Ei sanaakaan Jeesuksesta.
Aivan kuin lähetystyössä olisikin kyse ympäristöstä. - Aivan.
Myös seurakunnissa ollaan hyvin aktiivisia ympäristökysymyksissä.
Siinä matkitaan maailmaa.
On kuitenkin vaikea nähdä samaa intoa kertoa ihmisille Jeesuksesta.
Tämä painopisteen siirtyminen huolestuttaa minua.
Juuri niin. On ilmiselvää, että maailmassamme on ongelmia.
Katastrofi seuraa toistaan. Tarvitaan toimenpiteitä.
En suinkaan kiistä sitä. Meidän on tehtävä osuutemme.
Minulla on tapana lajitella jätteet.
Se saa minut tuntemaan itseni kunnon kansalaiseksi.
Muovit ja paperit omiin astioihinsa ja niin edelleen.
Kertakäyttökulttuuri ei tietenkään sovi kristityn elämäntyyliksi.
Sen haluan tässä yhteydessä sanoa.
Jumalisuuden tulee näkyä myös elämäntyylissä.
Se tarkoittaa myös, että käytämme säästeliäästi maapallon resursseja.
Mutta tuo, että painopiste siirtyy -
ja näistä asioista tehdään pelastus.
Kaikessa tässä, mistä nyt puhumme, on koko ajan kyse siitä, -
että huomio suunnataan pois Jeesuksesta Kristuksesta.
Painopiste siirretään pois Pelastajasta, jonka Jumala lähetti maailmaan.
Hänestä, joka on Rauhanruhtinas.
Hän tulee ja asettaa kaikki jälleen kohdalleen.
Kun Hän palaa takaisin ja perustaa rauhan valtakunnan maan päälle.
Saatana haluaa itselleen kunnian paratiisin luomisesta maan päälle -
ennen Jeesuksen paluuta.
Mutta se ei onnistu, kuten Ilmestyskirjasta selvästi näemme.
Tämä juuri on Baabelin henki:
Tulkaa, rakentamaamme itsellemme torni, joka ulottuu taivaaseen.
Kokoonnutaan yhteen! Me ihmiset pystymme tähän itse ilman Jumalaa.
Sehän on kapinaa Jumalaa vastaan.
Emme halua Häntä Jumalaksemme ja Herraksemme.
Ihminen ottaa Jumalan paikan.
Tämä henki on kaiken takana.
Se huipentuu lopulta Ilmestyskirjassa, kuten sanoit. Yritetään ehtiä ensin.
Silloin kyse on antikristuksesta eli sijaiskristuksesta -
ja kaikesta, mitä hän rakentaa.
Näemme, miten pitkällä tämä jo on monilla eri aloilla.
Yksi ja sama henki innoittaa eri tavoin sitä kaikkea.
Kaikesta tästä ymmärrämme, että Jeesus tulee pian.
Vielä yksi asia. Mainitsimme paavin Fratelli tutti -kiertokirjeen.
Siinä on 287 kohtaa. Se on epätavallisen laaja ensyklika.
Paavi kuvailee siinä ihmiskunnan tilaa ja maailman ongelmia -
mainitsematta kertaakaan Jumalaa -
ja sitä, mitä Hän on tehnyt ihmiskunnan pelastamiseksi -
ja meidän ongelmiemme ratkaisemiseksi.
Ajatella, että Jumala lähetti oman Poikansa maailmaan.
Jos tämä toimisi, täytyy ihmetellä, -
miksei Jumala keksinyt sitä aikoja sitten.
Se olisi ollut paljon helpompaa -
kuin lähettää oma Poikansa tähän väkivaltaiseen maailmaan -
ja antaa Hänen kuolla ristillä, -
kärsiä Getsemanessa ja joutua kidutetuksi ja piestyksi.
Jumalan ei olisi tarvinnut tehdä tätä kaikkea, -
jos kaikki hoituisi kuntoon vain sillä, että ihmiskunta kokoontuisi -
ja kaikista houkuteltaisiin esiin heissä oleva hyvä.
Aivan. Kuten alussa totesimme, Ilmestyskirja kertoo, -
että Raamattuun pitäytyviä kristittyjä tullaan vainoamaan.
Me ja Jeesus Vapahtaja olemme pidättämässä näitä suunnitelmia.
Mutta sinun mielestäsi varsinainen vaara ei ole tämä, -
vaan se, että otamme vastaan toisen Jeesuksen, joka ei pelasta.
Toisesta opista varoittivat Paavali, Jeesus ja muutkin UT:n kirjoittajat.
Sitä oppia meidän tulee varoa -
ja alusta pitäen suojautua siltä ja varoittaa siitä muitakin uskovia.
Ensi kerralla jatkamme näistä ajatuksista -
ja tarkastelemme tarkemmin erästä epäjumalanpalveluksen muotoa.
Kiitos, Per-Arne. - Kiitos. - Kiitos myös katsojille.
Katsokaa myös seuraava osa -
ja kertokaa tästä sarjasta muillekin, jotta monet kuulevat varoituksen.
Olin mukana jo silloin, kun valtiolla oli radio- ja televisiomonopoli.
Silloin pystyi seuraamaan vain yhtä kanavaa.
Nyt ovet ovat auenneet uskomattomalla tavalla -
ja monet hyödyntävät sitä.
Himlen TV7 pyrkii hyödyntämään kaikkia mahdollisuuksia -
julistaa sanomaa Jeesuksesta. Tule sinäkin mukaan tähän upeaan työhön.
Voit tukea tämän ohjelman käännöstyötä:
SOITA: 0600 10070 (10,01 e + pvm) TILILLE: FI40 1112 3000 3427 89
VIITE: 2710 VASTAANOTTAJA: RISTIN TUKI RY
Suomennos: Aune Björkström